Document ID: 31976R2971

KOMISIJAS REGULA (EEK) Nr. 2971/76
(1976. gada 7. decembris),
ar ko groza Regulu (EEK) Nr. 315/68 un Regulu (EEK) Nr. 537/70 attiecībā uz kvalitātes standartu prasībām Iris danfordiae un Iris reticulata sīpoliem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. februāra Regulu (EEK) Nr. 234/68 par veģetējošu koku un citu augu, sīpolu, sakņu un tamlīdzīgi, grieztu ziedu un dekoratīvo zaļumu tirgus kopīgās organizācijas izveidošanu1 un jo īpaši tās 4. pantu,
ņemot vērā Padomes 1968. gada 12. marta Regulu (EEK) Nr. 315/68, ar ko nosaka kvalitātes standartus puķu sīpoliem, sakneņiem un gumiem2, un kurā jaunākie grozījumi izdarīti ar Regulu (EEK) Nr. 949/753, un jo īpaši tās 2. panta 2. punktu,
tā kā Regulā (EEK) Nr. 315/68 ir noteikti kvalitātes standarti puķu sīpoliem, sakneņiem un gumiem; tā kā pieredze rāda, ka, ņemot vērā pašlaik izmantojamo ražošanas tehniku un Iris reticulata kultivārus un hibrīdus tirgū, ir jālabo Iris danfordiae un Iris reticulata sīpolu minimālie izmēri;
tā kā ar Komisijas 1970. gada 23. marta Regulu (EEK) Nr. 537/704 dalībvalstīm ir atļauts veikt pasākumus, ar ko atkāpjas no dažām kvalitātes standartu prasībām, kas piemērojamas puķu sīpolu, sakneņu un gumu eksportam uz trešām valstīm; tā kā attiecībā uz Iris reticulata dažu trešo valstu tirdzniecības prasības saskan ar Kopienā pastāvošajām prasībām; tā kā atļauja, kas piešķirta dalībvalstīm attiecībā uz minēto produktu, tādēļ būtu jāatsauc;
tā kā šajā regulā paredzētie pasākumi saskan ar Dzīvu augu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 315/68 pielikuma III nodaļā tabulā:
- rindiņā, kas attiecas uz Iris danfordiae:
- skaitli "4,5 cm" minimālā lieluma ailē aizstāj ar "5,0 cm",
- lieluma gradācijas "4,5 līdz 5,5 un vairāk" aizstāj ar ierakstu "nav noteiktas",
- ailē "Produkta botāniskais apraksts" rindiņā, kas attiecas uz Iris reticulata, pievieno vārdus "tā kultivāri un hibrīdi".
2. pants
1. Regulas (EEK) Nr. 537/70 1. pantā vārdus "Iris reticulata" svītro.
2. Regulas (EEK) Nr. 537/70 pielikumā noteikumus, kas attiecas uz Iris reticulata, svītro.
3. pants
Šī regula stājas spēkā 1977. gada 1. jūlijā.
Šī regula uzliek saistības kopumā un tieši piemērojama visās dalībvalstīs.
Briselē, 1976. gada 7. decembrī

Labels: 7
3
17
6